**020 91 URED KOMISIJE ZA ODNOSE S VJERSKIM ZAJEDNICAMA**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured Komisije za odnose s vjerskim zajednicama je za 2023. godinu ostvario prihode u ukupnom iznosu od 3.683.157,57 eura u okviru skupine prihoda 67 Prihodi iz proračuna te izvora financiranja 11 Opći prihodi i primici.

**RASHODI I IZDACI**

Ukupni rashodi za 2023. godinu izvršeni su u iznosu od 3.683.157,57 eura što je 99,68% u odnosu na tekući (konačni) plan za 2023. godinu te 9,11% više u odnosu na izvršenje 2022. godine.

**Rashodi poslovanja**

Rashodi poslovanja za 2023. godinu izvršeni su u iznosu od 3.665.977,06 eura što je 99,75% u odnosu na tekući (konačni) plan rashoda poslovanja za 2023. godinu te 8,65% više u odnosu na izvršenje 2022. godine.

***Rashodi za zaposlene***

Rashodi za zaposlene za 2023. godinu izvršeni su u iznosu od 105.335,63 eura za 3 državna službenika što je 97,56% u odnosu na tekući (konačni) plan ove skupine rashoda za 2023. godinu te 10,10% više u odnosu na izvršenje 2022. godine. Izvršenje je veće zbog povećanja osnovice za izračun plaće, regresa za godišnji odmor te godišnje nagrade za božićne blagdane sukladno Dodatku I, II i III Kolektivnom ugovoru za državne službenike i namještenike.

***Materijalni rashodi***

Materijalni rashodi za 2023. godinu izvršeni su u iznosu od 6.714,99 eura što je 71,07% u odnosu na tekući (konačni) plan ove skupine rashoda za 2023. godinu te 43,89% više u odnosu na izvršenje 2022. godine. Materijalni rashodi su izvršeni za podmirenje fiksnih troškova poslovanja, a izvršenje je veće u odnosu na 2022. godinu zbog uvođenja pristupne točke za aplikaciju e-uredsko.

***Ostali rashodi***

Ostali rashodi za 2023. godinu izvršeni su u iznosu od 3.553.926,44 eura što je 99,89% u odnosu na tekući (konačni) plan ove skupine rashoda za 2023. godinu te 8,70% više u odnosu na izvršenje 2022. godine. Povećanje izvršenja je rezultat povećanja osnovice za izračun plaće sukladno Dodatku I i III Kolektivnom ugovoru za državne službenike i namještenike koja je dio osnove za izračun tekućih donacija temeljem potpisanih Ugovora o pitanjima od zajedničkog interesa između Vlade Republike Hrvatske i vjerskih zajednica.

**Rashodi za nabavu nefinancijske imovine**

Rashodi za nabavu nefinancijske imovine za 2023. godinu izvršeni su u iznosu od 17.180,51 eura za nabavu 1 printera i uvođenje aplikacije za unošenje troškova vjerskih zajednica.